PATVIRTINTA

Viešųjų pirkimų tarnybos direktoriaus

2024 m. vasario 8 d. įsakymu Nr. 1S-19

(Viešųjų pirkimų tarnybos direktoriaus

2025 m. balandžio 17 d. įsakymo Nr. 1S-51

redakcija)

**Prekių pirkimo-pardavimo sutarties Specialiosios sąlygos**

Mėlyna spalva parašytas tekstas numato galimybę tikslinti arba įrašyti perkančiosios organizacijos poreikius atitinkančias nuostatas, nereikalingą – ištrinti, pateikti paaiškinimai perkančiajai organizacijai

Raudona spalva pažymėtos galimybės rinktis iš pateiktų variantų arba papildyti tikslia informacija paskelbus pirkimo laimėtoją ir su juo sudarant sutartį

|  |  |  |  |
| --- | --- | --- | --- |
| **Sutarties pavadinimas** | Eksponatų saugyklų technologinė įranga | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Lietuvos jūrų muziejus |
| 1.1.2. Juridinio asmens kodas | 190464695 |
| 1.1.3. Adresas | Smiltynės g. 3 , Klaipėda |
| 1.1.4. PVM mokėtojo kodas | LT904646917 |
| 1.1.5. Atsiskaitomoji sąskaita | LT434040063610000353 |
| 1.1.6. Bankas, banko kodas | Lietuvos Respublikos finansų ministerija  SWIFT MFRLLT22XXX |
| 1.1.7. Telefonas | 8 46 490740 |
| 1.1.8. El. paštas | [ljm@muziejus.lt](mailto:ljm@muziejus.lt) |
| 1.1.9. Šalies atstovas | direktorė Olga Žalienė |
| 1.1.10. Atstovavimo pagrindas | įstaigos nuostatai |
| **1.2. Tiekėjas**  (jei Tiekėjas yra fizinis asmuo, skiltys atitinkamai pakoreguojamos.  Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją) | 1.2.1. Pavadinimas |  |
| 1.2.2. Juridinio asmens kodas |  |
| 1.2.3. Adresas |  |
| 1.2.4. PVM mokėtojo kodas |  |
| 1.2.5. Atsiskaitomoji sąskaita |  |
| 1.2.6. Bankas, banko kodas |  |
| 1.2.7. Telefonas |  |
| 1.2.8. El. paštas |  |
| 1.2.9. Šalies atstovas |  |
| 1.2.10. Atstovavimo pagrindas |  |

|  |  |  |  |  |
| --- | --- | --- | --- | --- |
| **2. ATSAKINGI ASMENYS** | | | | |
| **2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą** | | | Už Sutarties vykdymą, Prekių priėmimą skiriamas atsakingu direktoriaus pavaduotojas vyr. muziejaus rinkinių kuratorius Romualdas Adomavičius (nurodyti tel., el. paštą)  Pirkėjo atstovas, atsakingas už Sąskaitų per informacinę sistemą SABIS priėmimą ir Sutarties bei jos pakeitimų paskelbimą – vyr. specialistas Valentinas Gvozdevas. | |
| **2.2. Tiekėjo kontaktiniai asmenys, atsakingi už Sutarties vykdymą** | | | (nurodyti padalinį / skyrių, pareigas, vardą, pavardę, tel., el. paštą) | |
| **3. SUTARTIES DALYKAS** | | | | |
| **3.1. Sutarties dalykas** | | | Tiekėjas įsipareigoja Sutartyje numatytomis sąlygomis sumontuoti ir perduoti Pirkėjui eksponatų saugyklų technologinę įrangą (toliau – Prekės). Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“. | |
| **3.2. Pirkimo pavadinimas ir numeris** | | |  | |
| **3.3. Informacija apie Europos Sąjungos lėšomis finansuojamą projektą arba kitą projektą** | | | Netaikoma | |
| **4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA** | | | | |
| **4.1. Prekių pristatymo terminas, kai Prekės pristatomos vienu kartu** | | | Tiekėjas 1-os dalies pirkimo Prekes **„Stacionarių lentynų, mobilių lentynų ir stacionarių stalčių sistemos“** (visą Prekių kiekį) įsipareigoja pristatyti ir sumontuoti **ne vėliau kaip per** **360** **dienų** nuo užsakymo pateikimo (terminas pradedamas skaičiuoti nuo užsakymo pateikimo el. paštu sekančios dienos) šiuo adresu: Smiltynės g. 2, Klaipėda.  ir (arba)  Tiekėjas 2-os dalies pirkimo Prekes **„Ekspozicinės vitrinos“** (visą Prekių kiekį) įsipareigoja pristatyti ir sumontuoti **ne vėliau kaip per** **210** **dienų** nuo užsakymo pateikimo (terminas pradedamas skaičiuoti nuo užsakymo pateikimo el. paštu sekančios dienos) šiuo adresu: Smiltynės g. 2, Klaipėda.  (Jei pirkimo dalių pirkimus laimės skirtingi tiekėjai, atitinkamo pirkimo dalies sąlyga bus pašalinta)  Tiekėjas privalo pristatyti ir sumontuoti Prekes per Sutartyje numatytus terminus. Tiekėjas turi suderinti su Pirkėju konkretų Prekių pristatymo terminą (datą, laiką), likus nemažiau kaip 5 (penkioms) darbo dienoms iki pristatymo dienos. | |
| **4.1. Prekių pristatymo terminai, kai Prekės pristatomos dalimis** | | | Netaikoma | |
| **4.2. Prekių (ar jų dalies) pristatymo termino pratęsimas** | | | Tiekėjas turi teisę į Prekių pristatymo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 10 dienų, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių pristatymo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei **120 (Vienas šimtas dvidešimt)** dienų laikotarpiui kiekvienai Pirkimo daliai. | |
| **4.3. Užsakymų teikimo tvarka** | | | Užsakymai Prekių gamybai, pristatymui bei montavimui teikiami Tiekėjo nurodytu elektroniniu paštu ir laikomi gautais po 24 (dvidešimt keturių valandų) nuo užsakymo pateikimo. | |
| **4.4. Dėl minimalios užsakymo vertės / apimties** | | | Netaikoma | |
| **4.5. Kartu su Prekėmis pateikiami dokumentai** | | | Kartu su Prekėmis pateikiami šie dokumentai: Prekių perdavimo-priėmimo aktas ir Prekių naudojimo ir priežiūros instrukcijos, kuriose būtų detaliai aprašyta, kaip naudoti, prižiūrėti, reguliuoti ir taisyti bet kurias Prekes ar jų dalis. Taip pat su Prekėmis turi būti pateikti atitiktį aplinkos apsaugos reikalavimams įrodantys dokumentai, nurodyti Sutarties 1 priedo „Techninė specifikacija“ Aplinkos apsaugos kriterijai (Atitiktį reikalavimams pagrindžiantys dokumentai). Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | | | |
| **5.1. Sutarčiai taikomas kainos apskaičiavimo būdas** | | | Fiksuotos kainos kainodara | |
| **5.2. Pradinės Sutarties vertė ir Sutarties kaina, kai taikoma fiksuotos kainos kainodara** | | | Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM).  PVM sudaro (nurodyti sumą skaičiais) Eur, (nurodyti sumą žodžiais).  Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.  Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) apimtį. | |
| **5.3. Sutarties kainos / įkainių perskaičiavimas taikant peržiūros taisykles** | | | Sutarties kaina bus perskaičiuojama:  5.3.1. dėl PVM tarifo pasikeitimo:  5.3.2. dėl kainų lygio pokyčio. | |
| **5.3.1. Sutarties kainos / įkainių peržiūra dėl PVM tarifo pasikeitimo** | | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai, Sutarties kaina perskaičiuojami nekeičiant Prekių kainos be PVM.  Perskaičiuota Sutarties kaina įforminama Susitarimu ir turi būti taikoma nuo naujo PVM įvedimo datos (nepriklausomai nuo to, kada pasirašytas Susitarimas). | |
| **5.3.2.** **Sutarties kainos / įkainių peržiūra dėl kitų mokesčių, lemiančių Prekių kainos / įkainių pokytį, pasikeitimo** | | | Netaikoma | |
| **5.3.3. Sutarties kainos / įkainių peržiūra dėl kainų lygio pokyčio** | | | 5.3.3.1. Bet kuri Sutarties šalis Sutarties galiojimo metu turi teisę inicijuoti Sutarties kainos peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų papunktį įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 papunktyje, viršija 5 procentus  Sutarties kainos peržiūra atliekama ne rečiau kaip kas 6 (šeši) mėnesiai.  5.3.3.2. Sutarties kaina peržiūrima tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra.  5.3.3.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių kaina nėra perskaičiuojama dėl kainų lygio kilimo (gali būti mažinama, tačiau negali būti didinama).  5.3.3.4. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo  5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą, perskaičiuotą Pradinės Sutarties vertę.  5.3.3.6. Nauja Sutarties kaina apskaičiuojama pagal žemiau pateiktą formulę:  , kur a – kaina (Eur be PVM)) (jei peržiūra jau buvo atlikta, tai po paskutinio perskaičiavimo)  a1 – perskaičiuota (pakeista) kaina (Eur be PVM)  k – pagal vartotojų kainų indeksą (bendrą „Vartojimo prekių ir paslaugų“) vadovaujantis Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas (bendras „Vartojimo prekių ir paslaugų“).  Indpradžia – laikotarpio pradžios datos (mėnesio) vartojimo prekių ir paslaugų indeksas (bendras „Vartojimo prekių ir paslaugų“). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  5.3.3.7. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuota kaina „a1“ suapvalinama iki **dviejų** skaitmenų po kablelio.  5.3.3.8. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.  5.3.3.9. Susitarimas turi būti sudarytas per 10 (dešimt) dienų nuo Šalies pateikto tinkamo prašymo perskaičiuoti Sutarties kainą gavimo dienos.  5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas. | |
| **5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius** | | | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | | Netaikoma | |
| **5.5. Atsiskaitymo su Tiekėju terminas ir tvarka** | | | Pirkėjas atsiskaito su Tiekėju ne vėliau kaip per 30 kalendorinių dienų nuo Sąskaitos gavimo dienos, įvykdžius visus sutartinius įsipareigojimus, sumokama visa Sutarties kaina (jei buvo mokėtas avansas – likusi Prekių kainos dalis).  Pirkėjas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis. | |
| **5.6. Avansas** | | | Tiekėjui paprašius sumokamas avansas. Tiekėjui mokėtino avanso dydis ne daugiau kaip 80 % nuo Pradinės Sutarties vertės be PVM, nurodytos Specialiųjų sąlygų 5.2 punkte. Pirkėjas sumoka Tiekėjui avansą pagal Tiekėjo pateiktą prašymą ir išankstinio mokėjimo sąskaitą ne vėliau kaip per 30 dienų nuo Tiekėjo prašymo, išankstinio mokėjimo sąskaitos gavimo dienos ir Avanso grąžinimo užtikrinimo gavimo dienos. | |
| **5.7. Avanso užtikrinimas** | | | Avanso užtikrinimo dydis - 100 % nuo avanso dydžio be PVM, nurodyto Specialiųjų sąlygų 5.6 punkte.  Reikalavimai Avanso užtikrinimui nustatyti Bendrųjų sąlygų 12.1 poskyryje. | |
| **6. PREKIŲ KOKYBĖ IR GARANTINIAI ĮSIPAREIGOJIMAI** | | | | |
| **6.1. Garantinis terminas** | | | Prekėms nustatomas Tiekėjo pasiūlytas ........ mėnesių garantinis terminas, tačiau bet kokiu atveju ne mažesnis kaip Techninėje specifikacijoje nustatytas, garantinis terminas, kuris yra 24 mėnesiai. Garantinis terminas, skaičiuojamas nuo Prekių perdavimo–priėmimo akto ar Sąskaitos (kai Prekių perdavimo–priėmimo aktas nėra pasirašomas) pasirašymo dienos. | |
| **6.2. Garantinė priežiūra** | | | Garantinio termino laikotarpiu nustačius Prekių trūkumų, Tiekėjas turi **ne vėliau kaip** per 30 (trisdešimt) dienų nuo rašytinės pretenzijos gavimo dienos pašalinti Prekių trūkumus.  Esant didelės apimties Prekių trūkumams, kuomet būtina užsakyti gaminti naujas Prekes, Šalių raštišku susitarimu nustatomas protingas minimalus terminas naujų prekių pagaminimui ir sumontavimui.  Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje. | |
| **6.3. Kokybinių kriterijų įgyvendinimo ir tikrinimo tvarka** | | | Papildomo garantinio termino laikotarpiu Tiekėjas įsipareigoja laikytis Sutarties Bendrųjų sąlygų 7 p. „TIEKĖJO GARANTINIAI ĮSIPAREIGOJIMAI“ nustatytų įsipareigojimų. Tiekėjui nevykdant garantinių įsipareigojimų papildomu garantiniu laikotarpiu taikomos netesybos, nustatytos Sutarties Specialiųjų sąlygų 9.7. p. | |
| **7. SUTARTIES VYKDYMUI PASITELKIAMI SUBTIEKĖJAI** | | | | |
| **Sutarties vykdymui pasitelkiami subtiekėjai ir (ar) specialistai** | | | Sutarties vykdymui subtiekėjai ir (ar) specialistai nepasitelkiami.  arba  Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“. | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | | |
| **8.1. Prievolių pagal Sutartį įvykdymo užtikrinimas** | | | Prievolių pagal Sutartį įvykdymas užtikrinamas netesybomis (delspinigiais, bauda). | |
| **8.2. Sutarties įvykdymo užtikrinimo galiojimo terminas** | | | Sutarties įvykdymo užtikrinimo galiojimo terminas turi būti ne trumpesnis nei Sutarties galiojimo terminas. | |
| **8.3. Sutarties įvykdymo užtikrinimo pateikimas** | | | Tiekėjas ne vėliau kaip per 10 (dešimt) darbo dienų nuo Sutarties pasirašymo dienos turi pateikti Pirkėjui 3 (trijų) procentų dydžio (nuo Pradinės Sutarties vertės be PVM, nurodytos Specialiųjų sąlygų 5.2 punkte, arba suma Eur) pirmo pareikalavimo banko garantiją arba draudimo bendrovės laidavimo draudimo raštą, atitinkančius Bendrųjų sąlygų 10 skyriaus reikalavimus. Esant poreikiui, gavus Tiekėjo prašymą, šis terminas gali būti pratęstas Šalių suderintam terminui. | |
| **9. ŠALIŲ ATSAKOMYBĖ** | | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,05 (penkios šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos** | | | 9.2.1. Jeigu Tiekėjas vėluoja vykdyti užsakymą, tiekti ar sumontuoti Prekes, ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,05 (penkios šimtosios) procento  dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM.  9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,05 (penkios šimtosios) procento dydžio delspinigius už kiekvieną uždelstą dieną nuo laiku negrąžintos permokos, kainos be PVM.  9.2.3. Tiekėjas privalo sumokėti Pirkėjui netesybas per 30 (trisdešimt) dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | | | 9.3.1. Nutraukus Sutartį dėl esminio Sutarties pažeidimo mokama 5 (penkių) procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte.  9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 5 (penkių) procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | | 4000,00 (keturi tūkstančiai) Eur už kiekvieną pažeidimo atvejį. | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | | Dėl aplinkosauginių kriterijų, nurodytų Specialiųjų sąlygų 13.1. p. bei Techninėje specifikacijoje nesilaikymo, bus taikoma 10000,00 (dešimt tūkstančių) Eur bauda.  4000,00 (keturi tūkstančiai) Eur bauda bus taikoma už netinkamą Prekių pakuočių atliekų sutvarkymą/nesutvarkymą (reikalavimai Prekių pakuočių atliekų sutvarkymui nustatyti Techninės specifikacijos Bendrųjų reikalavimų 2 p., 1 lentelė).  Tiekėjas sumoka nustatyto dydžio baudą arba iki Sutarties galiojimo pabaigos įsipareigoja Lietuvos Respublikos teritorijoje pasodinti baudos vertę atitinkančių medžių skaičių (1 medis = 5 Eur) ir Pirkėjui pateikti tai įrodančius dokumentus. | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | | 1000,00 (vienas tūkstantis) Eur už kiekvieną pažeidimo atvejį. | |
| **9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu** | | | Netaikoma (tuo atveju, kai pasiūlymai įvertinti pagal kainos kriterijų arba Kokybiniai kriterijai buvo nustatyti pirkimo dokumentuose, tačiau laimėjęs Tiekėjas neatitiko arba nesiūlė Kokybinių kriterijų)  arba  10000,00 (dešimt tūkstančių) Eur bauda už garantinių įsipareigojimų nevykdymą papildomu garantiniu laikotarpiu. | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | | Jeigu Tiekėjas nepratęsia Sutarties įvykdymo užtikrinimo ar nepateikia naujo Sutarties įvykdymo užtikrinimo, Tiekėjui skaičiuojami 0,02 (dvi šimtosios) procento dydžio delspinigiai nuo Sutarties kainos be PVM už kiekvieną uždelstą dieną. | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo** | | | 1000,00 (vienas tūkstantis) Eur bauda už kiekvieną pažeidimo atvejį. | |
| **9.10. Kitos netesybos** | | | Už Sutarties Specialios dalies 10.1.1. p. nustatytos esminės sąlygos pažeidimą taikoma 4000,00 (keturių tūkstančių) Eur bauda. | |
| **10. ESMINĖS SUTARTIES SĄLYGOS** | | | | |
| **10.1. Esminės Sutarties sąlygos** | | | 10.1.1. Pristatytų ir/ar sumontuotų Prekių ir juos lydinčių dokumentų atitikimas Techninėje specifikacijoje nustatytiems reikalavimams;  10.1.2. Aplinkosauginių kriterijų laikymasis;  10.1.3. Papildomo garantinio termino įsipareigojimų vykdymas. | |
| **10.2. Dideli arba nuolatiniai esminės Sutarties sąlygos vykdymo trūkumai** | | 10.2.1. Tiekėjo pristatytos ar/ir sumontuotos Prekės, juos lydintys dokumentai neatitinka Techninės specifikacijos, dokumentams keliamų reikalavimų, ir Tiekėjas vėluoja 2 kartus ištaisyti trūkumus Sutartyje nustatyta tvarka;  10.2.2. Du aplinkosauginių įsipareigojimų nesilaikymo atvejai, nepriklausomai nuo to, ar ir per kiek laiko šie trūkumai buvo ištaisyti;  10.2.3. Tiekėjas nevykdo bent vieno iš įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos/sąnaudų ir kokybės santykį ir Tiekėjas per nustatytus terminus neištaiso pažeidimų. | | |
| **11. SUTARTIES GALIOJIMAS IR KEITIMAS** | | | | |
| **11.1. Sutarties sudarymas ir įsigaliojimas** | | | Ši Sutartis laikoma sudaryta, kai (pirma) ją pasirašo abi Šalys, ir (antra) pateikiamas Sutarties įvykdymo užtikrinimas.  Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 24 mėn.). | |
| **11.2. Sutarties galiojimo termino pratęsimas** | | | Šalių abipusiu rašytiniu Susitarimu Sutartis tomis pačiomis sąlygomis gali būti pratęsta 1 (vieną) kartą 120 (vieną šimtą dvidešimt) dienų, jeigu yra išlikęs poreikis ir esant šiai (šioms) aplinkybėms:  11.2.1. Pirkėjas nevykdo ar netinkamai vykdo sutartinius įsipareigojimus ir todėl Tiekėjas negali tinkamai vykdyti įsipareigojimus iš dalies arba pilnai;  11.2.2. atsiranda uždelsimas, kliūtys ar trukdymai, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskiriami tretiesiems asmenims (subtiekėjai pagal Sutartį nelaikomi trečiaisiais asmenimis). | |
| **12. SUTARTIES NUTRAUKIMAS** | | | | |
| **12.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka:  12.1.1. Jeigu Tiekėjas vėluoja pristatyti ir (arba) sumontuoti Prekes ilgiau nei 60 (šešiasdešimt) dienų;  12.1.2. jeigu paaiškėja, kad Tiekėjui taikomas turto areštas ar laikinos apsaugos priemonės, Tiekėjas sudarė taikos sutartį su kreditoriais, atsirado pagrindai bankroto ar restruktūrizavimo bylai iškelti, susidarė mokestiniai įsiskolinimai ar yra kitos svarbios aplinkybės, ir šių aplinkybių visuma sudaro prielaidą, kad Tiekėjas nebus pajėgus įvykdyti Sutartį laiku ir kokybiškai, ar gali būti apsunkintas nuostolių išieškojimas dėl Sutarties pažeidimo. | | | |
| **12.2. Esminiai Sutarties pažeidimai** | 12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą;  12.2.2. jeigu Tiekėjas nepateikia Sutarties įvykdymo užtikrinimo pratęsimo ilgiau kaip 30 (trisdešimt) dienų nuo galiojančio Sutarties įvykdymo užtikrinimo termino pabaigos Bendrosiose sąlygose nustatyta tvarka (išskyrus pirminį Sutarties įvykdymo užtikrinimą);  12.2.3. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas ilgiau nei 30 (trisdešimt) dienų neištaiso pažeidimų;  12.2.4. jeigu Tiekėjas vėluoja pristatyti Prekes daugiau nei 30 (trisdešimt) dienų nei Sutartyje nustatytas Prekių pristatymo terminas;  12.2.8. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos. | | | |
| **13. APLINKOSAUGINIAI IR SOCIALINIAI KRITERIJAI** | | | | |
| **13.1. Aplinkosauginių kriterijų nustatymo teisinis pagrindas** | Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.1. ir 4.3. (Prekių montavimo paslaugoms) ir 6 papunkčiais.  Detaliai aplinkosauginiai kriterijai ir atitiktį reikalavimams pagrindžiantys dokumentai nustatyti Techninėje specifikacijoje.  Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda. | | | |
| **13.2.  Su perkamomis Prekėmis susiję socialiniai kriterijai** | Netaikoma | | | |
| **14. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | | |
| **14.1.** | (pildyti jei keičiamas Sutarties Bendrųjų sąlygų punktas, jį išdėstant nauja redakcija):  Šalys susitaria pakeisti nurodytą Sutarties Bendrųjų sąlygų punktą ir išdėstyti jį nauja redakcija: \_\_\_\_. | | | |
| **14.2.** | (pildyti jei papildomos Sutarties Bendrosios sąlygos naujomis nuostatomis):  Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti: \_\_\_\_\_\_\_\_. | | | |
| **14.3.** | (pildyti jei išbraukiamas Sutarties Bendrųjų sąlygų atitinkamas punktas:  Šalys susitaria išbraukti nurodytą Sutarties Bendrųjų sąlygų punktą, tačiau kitų punktų numeracijos nekeisti: \_\_\_\_\_. | | | |
| **14.4.** | (pildyti jei nustatomos kitokios nei Sutarties Bendrosiose sąlygose nustatytos nuostatos dėl Prekių intelektinės nuosavybės): | | | |
| **14.5.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose. | | | |
| **15. SUTARTIES PRIEDAI** | | | | |
| **15.1. Priedas Nr. 1** |  | | | |
| **15.2. Priedas Nr. 2** |  | | | |
| **15.3. Priedas Nr. 3** |  | | | |
| **15.4. Priedas Nr. 4** |  | | | |
| **15.5. Priedas Nr. 5** |  | | | |
| **16. ŠALIŲ ATSTOVŲ PARAŠAI** | | | | |
| **PIRKĖJAS** | | | | **TIEKĖJAS** |
| (nurodomos atstovo pareigos, vardas, pavardė) | | | | (nurodomos atstovo pareigos, vardas, pavardė) |
| **(parašas)** | | | | **(parašas)** |

\_\_\_\_\_\_\_\_\_\_\_\_\_\_\_